डीएम बोले -एक माह बाद ग्राहक को शिकायत नहीं
सार्वजनिक क्षेत्र की दूर संचार कंपनी बीएसएनएल के जिला प्रबंधक ने उपभोक्ताओं को भरोसा दिया है कि एक माह बाद फोन की तमाम सेवाएं इस स्तर पर ला दी जाएंगी कि लोगों को किसी तरह की शिकायत नहीं रहेगी।
मीडिया से चर्चा करते हुए डीएम अरविंद सिंह राजपूत ने बताया कि पिछले दो साल से जिले में सड़कों के कई प्रोजेक्ट चल रहे हैं। इसकी वजह से बार-बार केबल टूटने की घटनाएं हो रही थी। यही वजह है कि बीएसएनएल का नेटवर्क ठीक से काम नहीं कर रहा था। उन्होंने कहा कि हालत यह थी कि एक जगह मरम्मत की जाती थी, तो दूसरी जगह समस्या पैदा हो रही थी। अब ज्यादातर प्रोजेक्ट या तो पूरे हो चुके हैं या इस स्थिति में हैं कि उनके कारण केबल नहीं कटेगी। बाकी तमाम दूसरी समस्याओं को भी जल्द सुधार लिया जाएगा। उन्होंने कहा कि बीएसएनएल को लेकर उपभोक्ताओं को अगले एक माह बाद कोई शिकायत नहीं रहेगी। उन्होंने यह भी बताया कि देश में 4जी के बाद 5जी सेवा लाने में बीएसएनएल सबसे आगे रहने वाला है। इसके लिए उसका नोकिया कंपनी से समझौता भी हुआ है। यह सेवा जल्द ही शुरू की जाएगी। उन्होंने कहा कि कंपनी ने ब्राडबैंड, एफटीटीएच एवं लैंड लाइन पर इंस्टालेशन चार्ज खत्म कर दिया है। हालांकि यह सीमित समय के लिए होगा।
hin_Deva hin_Deva hin_Deva